ועדת הפנים ואיכות הסביבה, כנסת 16, פרוטוקול מספר 17, 2003-05-13 12:00

דוד אזולאי: אני מתכבד לפתוח את הישיבה.

דוד אזולאי: רבותי, על מנת להסיר ספק, אני לא היושב ראש הקבוע, אני באופוזיציה ואני רק ממלא מקום.

דוד אזולאי: הנושא שעל סדר היום הוא ביטול האכרזה על חלק משמורת הטבע הר מירון בחורפיש, לפי תכנית מספר ג/11613 ומספר ג/7880.

דוד אזולאי: שר הפנים פנה לוועדה וביקש את הביטול.

דוד אזולאי: אנחנו צריכים לאשר את זה פורמלית ואני רוצה לשמוע את נציג המשרד, בבקשה אדוני.

משה בן-גרשון: יש לנו פה שתי תכניות שמיועדות והוכרזו כשמורת טבע הר מירון, ב-1965.

משה בן-גרשון: היום, בעקבות הפיתוח שחל אחרי כל כך הרבה שנים, אושרו בוועדה המחוזית וגם על ידי המועצה הארצית שתי תכניות, האחת 7880 כמו שאמרת, שהביטול המבוקש מיועד לצורכי מגורים בחורפיש.

משה בן-גרשון: התכנית השניה, כפי שציינת, זו תכנית 11613, שהשטח מיועד גם כן לאיזור מגורים בחורפיש.

משה בן-גרשון: על מנת לבטל את האכרזה, צריכים לפי חוק גנים לאומיים ושמורות טבע, אתרים לאומיים ואתרי הנצחה, זה שם החוק, צריכים להתקיים ארבעה תנאים ואז שר הפנים רשאי לבטל את האכרזה בצו.

משה בן-גרשון: התנאי הראשון הוא, ניתנה הסכמת מועצת גנים לאומיים ושמורות טבע.

משה בן-גרשון: יש הסכמה.

משה בן-גרשון: אני שלחתי.

משה בן-גרשון: ..

דוד אזולאי: רק רגע, יש הסכמה של מועצת הגנים הלאומיים ושמורות הטבע?

איריס סניטקוב: עם הסתייגויות.

דוד אזולאי: אז אין הסכמה של מועצת הגנים הלאומיים, כפי שהשר כותב פה.

משה בן-גרשון: יש.

דוד אזולאי: אני קורא: "המועצה מאשרת את הגריעה מהשמורה המוכרזת בתנאים הבאים: העבודות יעשו בפיקוח רשות הטבע והגנים הלאומיים.

דוד אזולאי: המועצה מבקשת שתוכן תכנית אב לחורפיש בראשות ועדת ההיגוי הבין-משרדית.

דוד אזולאי: יש תכנית אב של חורפיש?

מופיד עמר: תכנית האב רצה דרך משרד הפנים.

מופיד עמר: היא עדין לא אושרה.

מופיד עמר: זה במסגרת 24 כפרים של משרד הפנים.

מופיד עמר: היינו בפגישה בנושא וזה בתהליך.

איריס סניטקוב: אתה מדבר על שתי הסתייגויות.

איריס סניטקוב: ..

דוד אזולאי: לפי החוק, וזה מה שצריך להיות, צריכה להיות הסכמה של מועצת הגנים הלאומיים וכרגע יש בעיה ותכף נשמע מה הבעיה.

דוד אזולאי: המועצה המקומית חורפיש נתנה את הסכמתה ואין בעיה עם זה, נכון?

דוד אזולאי: יש הסכמה של חורפיש.

מופיד עמר: נכון.

דוד אזולאי: הסמכה של השר לאיכות הסביבה יש ואין בעיה.

דוד אזולאי: אז מה שנותר הוא בעיה עם מועצת הגנים הלאומיים.

איריס סניטקוב: אתה מדבר על שתי תכניות וכל האישורים מדברים על תכנית אחת, תכנית ג/11613.

דוד אזולאי: נכון.

דוד אזולאי: מה שמבקש השר הוא רק לגבי התכנית הזאת.

משה בן-גרשון: הוא מבקש לגבי שתי התכניות, הוא מבקש פעמיים...

דוד אזולאי: לא, סליחה, המכתב שנמצא כאן בידיך: ביטול אכרזה על חלק משמורת הטבע הר מירון בחורפיש לפי תכנית מספר ג/11613.

דוד אזולאי: זאת הבקשה.

משה בן-גרשון: אבל יש עוד מכתב, אני שלחתי לכם.

דוד אזולאי: אין לי.

דוד אזולאי: איפה הוא?

משה בן-גרשון: יש לי פה העתק שלו.

יפה שפירא: יש לי.

דוד אזולאי: מה שמונח לפניי, מה שרואות עיני בלבד.

דוד אזולאי: בסדר.

דוד אזולאי: אני מציע שנעשה סדר בדברים, בואו נתחיל בתכנית ג/11613.

דוד אזולאי: המועצה והשר לאיכותה סביבה נתנו את הסכמתם ועם זה אין כל בעיה.

דוד אזולאי: יש לנו כרגע לגבי מועצת הגנים הלאומיים שהם סייגו את זה בשני תנאים.

איריס סניטקוב: אנחנו רוצים אישור בכתב שזה מקובל עליהם, במיוחד כל העניין של מימון משרד השיכון.

איריס סניטקוב: ברגע שזה יהיה מקובל על משרד הפנים, לנו אין בעיה.

איריס סניטקוב: צריך שתהיה התחייבות שאין בעיות עם ההסתייגויות האלה, כי ברגע שההסתייגויות האלה לא יתקבלו אז אין הסכמה למעשה.

איריס סניטקוב: משה בן-גרשון ממי צריך את ההתחייבויות?

איריס סניטקוב: ממשרד הפנים.

משה בן-גרשון: ממשרד הפנים?

משה בן-גרשון: צריך להיות מהרשות המקומית, שהם מסכימים שהפיקוח ייעשה באמצעות משרד השיכון כל ידי רשות שמורות הטבע.

איריס סניטקוב: יש מימון של משרד השיכון וזאת הבקשה שלהם.

משה בן-גרשון: אז את זה צריך לקבל ממשרד השיכון ולא ממשרד הפנים.

איריס סניטקוב: צריך להיות אישור ממשלתי.

דוד אזולאי: רבותי, אתם חייבים להגיע לאיזו שהיא הבנה בנושא הזה.

דוד אזולאי: אנחנו יכולים לאשר את זה אך ורק באישור של מועצת הגנים הלאומיים.

דוד אזולאי: אני יכול לאשר את זה, אבל זה לא ייתן שום דבר אם יש הסתייגות של מועצת הגנים הלאומיים.

מופיד עמר: אין לי בעיה לגבי פיקוח של ירוקים.

דוד אזולאי: לא, זה לא פיקוח של הירוקים.

דוד אזולאי: אני מציע שתקריאי שוב את ההסתייגויות.

איריס סניטקוב: יש שתי הסתייגויות: העבודות ייעשו הפיקוח רשות הטבע והגנים הלאומיים ובמימון משרד השיכון.

איריס סניטקוב: המועצה מבקשת שתוכן תכנית אב לחורפיש בראשות ועדת ההיגוי הבין-משרדית.

יפה שפירא: אם זה יכול לעזור, בעוד רגע תיכנס נציגת רשות הטבע והגנים הלאומיים.

יפה שפירא: היא ממש פה, היא התעכבה קצת בכניסה.

מופיד עמר: השכונה הזאת תקועה כבר כל כך הרבה זמן...

דוד אזולאי: אני אתך.

דוד אזולאי: אני יכול לעשות לעצמי עכשיו חיים קלים: להגיד שזה מאושר ובזה זה נגמר.

דוד אזולאי: אני באתי לדיון הזה מתוך ידיעה שאין ויכוח ואני מאשר את זה וזהו.

דוד אזולאי: אם יש ויכוח, אני לא מתכונן להשאיר את זה.

מופיד עמר: אם צריך איזו שהיא התחייבות, ניתן לכם.

דוד אזולאי: אני חושב, שהיות והנושא הזה באמת תקוע ואני מודע לכך שהבעיה קשה ומדובר על שכונה לחיילים משוחררים, על הרחבת בניה בתוך חורפיש.

דוד אזולאי: אני מציע שנאשר את זה כמות שזה.

דוד אזולאי: לגבי ההסתייגויות, אני רוצה שאתם, משרד הפנים, מול...

משה בן-גרשון: התנאי היה על רשות הגנים הלאומיים שנמצא תחת חסותו של המשרד לאיכות הסביבה.

משה בן-גרשון: למשרד הפנים אין שום עניין בזה.

משה בן-גרשון: המשרד לאיכותה סביבה צריך לטפל בזה.

דוד אזולאי: למה לתקוע את זה עוד פעם?

דוד אזולאי: אני מציע, שאנחנו נאשר את זה באופן עקרוני.

דוד אזולאי: לגבי ההסתייגויות האלה, יידונו בין הצדדים ויגיעו לפתרון.

משה בן-גרשון: בסדר.

משה בן-גרשון: אתם תדברו עם משרד השיכון.

דוד אזולאי: אני מאשר את תכנית ביטול האכרזה על חלק משמורת הטבע הר מירון בחורפיש לפי תכנית ג/11613, על פי בקשתו של השר ובהתייחס להסתייגויות של מועצת הגנים ושמורות הטבע.

דוד אזולאי: אני עובר לנושא השני...

משה בן-גרשון: השאלה אם אפשר לפרסם הודעה ברשומות?

דוד אזולאי: לא, כי יש הסתייגות.

איריס סניטקוב: שר הפנים יכול לבטל רק אם יש הסכמות של מספר גורמים: הוועדה, המועצה והשר לאיכות הסביבה והרשות המקומית.

איריס סניטקוב: ברגע שהם מסייגים את זה, אם זה לא יתקבל אין הסכמה והוא לא יכול לאשר את זה.

איריס סניטקוב: חייבים הסכמה של כולם.

דוד אזולאי: מה עם תכנית ג/7880?

דוד אזולאי: אין בעיה.

דוד אזולאי: אנחנו מאשרים את תכנית.

דוד אזולאי: אני לא רואה שום התנגדויות נגד התכנית.

דוד אזולאי: אנחנו מאשרים את זה.

דוד אזולאי: נציגת רשות הטבע והגנים, אולי תשכילי אותנו לגבי תכנית ג/11613, שהבעתם הסתייגות כלפיה?

יסמין טלמון: הרשות לא מתנגדת להפקעה משמורת הטבע לצורך הבניה של שכונה לחיילים משוחררים אלא בשני תנאים: 1.

יסמין טלמון: שעבודות העפר והפעילות בשטח תתחיל רק לאחר שגבול התכנית יסומן בגדר ושיהיה ברור מאיזה שטח השטח נשמר כטבעו ולא נפגע.

יסמין טלמון: 2.

יסמין טלמון: שעבודות העפר יהיו בפיקוח שלנו.

יסמין טלמון: אני מבינה שאין התנגדות לכך.

מחסאן שנאן: אין התנגדות.

יסמין טלמון: אלה היו התנאים של הרשות.

יסמין טלמון: אני העברתי את זה ליועצת המשפטית בבוקר.

יסמין טלמון: הפרוטוקול שאתם מחזיקים הוא פרוטוקול של מועצת גנים ושמורות טבע, שהחליטה מה שהחליטה.

יסמין טלמון: אין זיהוי מוחלט בין רשות הטבע והגנים לבין המועצה.

דוד אזולאי: לא הבנתי.

יסמין טלמון: אתם מחזיקים פרוטוקול של מועצת גנים לאומיים ושמורות טבע.

יסמין טלמון: זו מועצה שפועלת מכוח החוק.

יסמין טלמון: יש בתוכה חברים במגוון גדול, משרדי ממשלה וכולי, רשויות מקומיות, נציגי אקדמיה.

יסמין טלמון: זה לא הרשות, זה לא אותו גוף.

איריס סניטקוב: זה לא היה ברור לנו בבוקר והיה איזה שהוא בלבול.

דוד אזולאי: אז אין בעיה ואני חושב שגם אם תתעורר בעיה ואני פונה ליועצת המשפטית של הוועדה ולמנהלת הוועדה, לא כדאי לעכב את זה, אלא לאשר את זה.

דוד אזולאי: לגבי ההסתייגויות, אני מציע שתפנו לגורמים המתאימים.

דוד אזולאי: יכול להיות שיש פה אי הבנה.

איריס סניטקוב: אנחנו רוצים אישור ממשלה שיש מימון של משרד השיכון.

משה בן-גרשון: אני לא יכול לתת אישור כזה.

דוד אזולאי: אבל תבדוק שזה לא ייפול בין הכיסאות.

איריס סניטקוב: חייבים הסכמה של המועצה בכתב.

משה בן-גרשון: חורפיש במקרה זה, צריכה להעביר לנו, למשרד הפנים.

מופיד עמר: אני אעביר אליך מכתב.

משה בן-גרשון: הוא יעביר אלינו ואני אעביר את הכל באופן מסודר אליכם.

דוד אזולאי: העבודות ייעשו בפיקוח רשות הטבע והגנים הלאומיים ובמימון משרד השיכון.

דוד אזולאי: המועצה תדאג למימון הזה.

דוד אזולאי: הרי הם יקבלו את הכסף, הם צריכים לבצע את זה.

דוד אזולאי: אם אין להם כסף ממשרד השיכון.

דוד אזולאי: ..

מופיד עמר: משרד השיכון עושה את הפיקוח ואת הכל.

מופיד עמר: אני לא עושה את זה.

איריס סניטקוב: אתם לא המועצה שביקשה את בקשה הזאת.

איריס סניטקוב: אתם לא מועצה מקומית לכן צריך לברר.

איריס סניטקוב: אם עכשיו יסייגו את זה?

איריס סניטקוב: אם באמת משרד השיכון יחליט שהוא לא מממן את זה, האם המועצה תתנגד עכשיו לביטול?

איריס סניטקוב: כי אם היא מתנגדת לביטול אתה לא יכול...

דוד אזולאי: המועצה בעלת עניין, היא לא תבטל את זה.

דוד אזולאי: אני רוצה שתדעי, בכל מקרה המועצה רוצה את הביטול הזה.

דוד אזולאי: גם אם הביצוע לא יתבצע בזמן הקרוב, היא רוצה את הביטול כדי לבנות.

דוד אזולאי: לגבי הכנת התכניות וכל מה שקשור בכך, המועצה תפנה למשרד הבינוי והשיכון.

דוד אזולאי: אם משרד הבינוי והשיכון לא ייתן, הם ישברו את הראש וידאגו למימון הזה.

איריס סניטקוב: אין לנו אישור מהמועצה,שבמידה והתנאים האלה לא מתקיימים, הם עדין רשאים...

איריס סניטקוב: הנוהג הוא שמבטלים במקום שכזה, לא מביאים את עם הסתייגויות.

איריס סניטקוב: זו פעם ראשונה שמביאים הסתייגויות ובגלל זה אנחנו רוצים לדעת, שאין בעיה מבחינתם.

איריס סניטקוב: שאם מבטלים את ההסתייגויות, ההסכמה עדין נשארת.

איריס סניטקוב: אם כן – אין בעיה.

איריס סניטקוב: אבל אם אין הסכמה, אתה לא יכול לבטל את זה.

דוד אזולאי: הנושא השני, תכנית אב לחורפיש בראשות ועדת היגוי.

דוד אזולאי: עם זה אין בעיה.

איריס סניטקוב: אני מדברת על ההסתייגויות הראשונה, מימון משרד השיכון.

איריס סניטקוב: אנחנו רצינו אישור ממשלתי.

דוד אזולאי: אני חושב שאנחנו צריכים לאשר את זה ונושא המימון יהיה באחריות המועצה.

דוד אזולאי: היא תדאג לקבל את המימון ממשרד הבינוי והשיכון.

משה בן-גרשון: ואז אנחנו יכולים לפרסם את זה ברשומות?

דוד אזולאי: כן.

דוד אזולאי: אני מודה לכולם.

דוד אזולאי: הישיבה נעולה.